Sigurður Ingi Jóhannsson ráðherra , Jóhann R. Skúlason , knapi ársins , og Lárus Ástmar Hannesson , formaður Landssambands hestamanna á Uppskeruhátíðinni . Jóhann R. Skúlason er knapi ársins Margrét Þóra Þórsdóttir Jóhann Rúnar Skúlason var valinn knapi ársins á Uppskeruhátíð hestamanna sem fram fór á dögunum . Fremstu afreksknapar hér á landi sem og fremstu ræktunarbú ársins 2019 voru heiðruð á hátíðinni . Jóhann Rúnar vann þrjá heimsmeistaratitla á árinu , í tölti , fjórgangi og samanlögðum fjórgangsgreinum á hestinum Finnboga frá Minni-Reykjum . Einnig á hann hæstu tölteinkunn ársins , 8,90 . Aðrir knapar sem hlutu verðlaun á hátíðinni voru , Benjamín Sandur Ingólfsson sem valinn var efnilegasti knapi ársins 2019 , Konráð Valur Sveinsson hreppti nafnbótina skeiðknapi ársins 2019 og Hlynur Guðmundsson var valinn gæðingaknapi ársins . Jóhann Rúnar var íþróttaknapi ársins og Árni Björn Pálsson kynbótaknapi ársins . Þá var tilkynnt um að Syðri Gegnishólar / Ketilsstaðir hefði fengið verðlaun í flokki keppnishestabúa ársins og Stuðlar eru ræktunarbú ársins 2019 . Bjarnleifur heiðraður Á Uppskeruhátíðinni veitti Landssamband hestamanna , LH Bjarnleifi Árna Bjarnleifssyni heiðursverðlaun LH en hann hefur starfað í félagsmálum hestamanna óslitið í 30 ár og er enn að . Hann var formaður landsliðsnefndar LH í tíu ár , frá hausti 2003 til ársins 2013 . Bjarnleifur hefur áður hlotið viðurkenningu fyrir óeigingjant starf í þágu hestamanna , hann hefur hlotið félagsmálaskjöld og starfsmerki UMSK og gullmerki Landssambands hestamannafélaga . Heiðursverðlaun Félags hrossabænda hlaut Baldvin Kr . Baldvinsson fyrir ræktun sína á kynbótahrossum og keppnishrossum frá Torfunesi .